作者：汪
词牌/韵律：贺新郎

paragraphs: 夜对灯花语。
且随宜、果盘草草，两三杯数。
翠玉环中园五亩，自唱山歌自舞。
况今夜、尊前无暑。
何用食前须方丈，更后车、何用婵娟女。
这闲福，自心许。
蓼花芦叶纷江渚。
有沙边、寒蛩吟透，梧桐秋雨。
羡甚满堂金玉富，未可学人渔取。
怕天也、未曾相与。
豹遁蛟藏泉可濯，有鬼神、呵护盘之阻。
鲜可食，脍银缕。